El Col·legi Joan XXIII celebra la VI Setmana STEM
2025-07-24

El centre educatiu Joan XXIII de Burjassot ja ho té tot preparat per a celebrar, del 9 al 16 d’abril, la VI Setmana STEM, (la sigla procedent de l’anglés que inclou Ciències, Tecnologia, Enginyeria i Matemàtiques) la inauguració de la qual tindrà lloc el dimecres 9 d’abril a les 17.00 hores, en el col·legi, situat en el carrer Isabel La Catòlica, 46.

En la inauguració, tal com han assenyalat fonts del centre, participarà David Expósito, doctor en Medicina i Graduat en Nutrició Humana i Dietètica per la Universitat de València. És fundador i coordinador del grup d’investigació “Dietetic Lab and Health Observatory”; Juan José Jiménez, llicenciat en Medicina i Cirurgia per la UV, especialitzat en cardiologia i responsable de la Unitat d’Insuficiència cardíaca i miocardiopaties de l’Hospital Universitari de la Plana i, finalment, amb Ovidio Barceló, especialista en solucions educatives i per a l’aula moderna en Microsoft Educació Wester Europe. Ovidio és mestre de Primària i coordinador de TIC. Es dedica a millorar l’experiència educativa mitjançant la integració de la tecnologia en col·legis i universitats.

El projecte de la VI Setmana STEM s’emmarca dins del Projecte d’Investigació i Innovació Educativa (PIIE) que està desenvolupant el centre educatiu. Oberta al públic,  el col·legi Joan XIII convida a la ciutadania a participar en esta Setmana dedicada a les anomenades disciplines STEM.